Okresná prokuratúra Žilina 
Moyzesova 20, 011 56 Žilina 1

Sp. zn. : 3 Pv 138/12/5511	Žilina, 5.6.2012
EEČ : 2-43-232-2012

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
Obsahom zmieru je:
a.	Peňažná suma určená na všeobecne prospešné účely: 160,00 € 
b.	Konkrétny adresát peňažnej sumy určenej na všeobecne prospešné účely: XXXXX 
c.	Suma odovzdaná štátu na peňažnú pomoc obetiam trestnej činnosti: 80,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ  XXXXX pod spisovou značkou ORPXXXXX.
Dňa XXXXX o XXXXX hod. prišiel k bytu XXXXX, bytom XXXXX, v ktorom sa nachádzala dcéra obvineného XXXXX, pričom od XXXXX žiadal, aby mu vydala dcéru a keď XXXXX odmietla s odôvodnením, že XXXXX sa ho bojí a že pre ňu príde jej matka, ktorá je už na ceste, začal XXXXX nadávať, správať sa agresívne a vykrikovať "XXXXX, poď sem" a "vydaj mi moju dcéru", na čo sa XXXXX pokúsila zatvoriť dvere bytu, v čom jej však menovaný zabránil tým, že dal nohu do dverí a ďalej vulgárne nadával, XXXXX sa pokúsila vytlačiť ho z dverí, čo sa jej však nepodarilo, na čo zavolala políciu z telefónu, ktorý mala v ruke a zároveň ďalej bránila vstupu XXXXX do bytu, po čom tento ešte niekoľkokrát zakričal, aby mu vydala jeho dcéru, avšak keď ona stále odmietala, odsotil ju dovnútra bytu, vošiel do bytu, ktorý začal prehľadávať a vykrikoval "kde je" a "kde ste ju schovali", pričom bol stále upozorňovaný XXXXX, aby z jej bytu odišiel a že nemá právo byť v jej byte, no napriek tomu obvinený v ňom zotrval až do príchodu polície. 
Odôvodnenie: 
	Vyšetrovateľ OR PZ XXXXX, OKP uznesením sp. zn. ČVSXXXXX zo dňa XXXXX podľa § 199 ods. 1 Tr. por. začal trestné stíhanie vo veci prečinu porušovania domovej slobody podľa § 194 ods. 1, ods. 2 písm. a) Tr. zákona a zároveň vzniesol obvinenie pre tento prečin podľa § 206 ods. 1 Tr. por. XXXXX na vyššie uvedenom skutkovom základe. 
V prípravnom konaní sa obv. XXXXX ku spáchaniu prečinu, ktorý sa mu kladie za vinu, priznal a vyhlásil, že spáchal skutok, za ktorý je stíhaný. 

Poškodená XXXXX pred probačným a mediačným úradníkom uviedla, že od obvineného požaduje písomné ospravedlnenie za skutok, ktorého sa dopustil a zároveň aj vyhlásenie, v ktorom sa obvinený zaviaže, že v budúcnosti sa vyvaruje podobného protiprávneho konania voči jej osobe a nebude žiadným iným spôsobom narúšať jej súkromie. Iné požiadavky na obvineného v tejto trestnej veci nemá. Súčasťou dohody o náhrade škody a inej ujmy spôsobenej trestným činom vyplýva, že obv. XXXXX sa dňa XXXXX sv.-pošk. XXXXX písomne ospravedlnil za svoje konanie zo dňa XXXXX a zároveň sa zaviazal, že v budúcnosti sa vyvaruje podobného konania a že svoje rodinné problémy si bude riešiť mimo jej príbytku a v jej prítomnosti. 
Obvinený so zmierom súhlasil. 

Skutočnosť uzavretia zmieru medzi obv. XXXXX a pošk. XXXXX je zrejmá z písomného zmieru uzatvoreného dňa XXXXX v kancelárii probačného a mediačného úradníka Okresného súdu XXXXX

Z odpisu registra trestov je zrejmé, že obvinený doposiaľ nebol súdne trestaný. V evidencii priestupkov má obvinený dva záznamy, a to zo dňa XXXXX za priestupok podľa § XXXXX zák. č. 8/2009 Z.z. - XXXXX a zo dňa XXXXX - priestupok podľa  § XXXXX zák. č. 372/1990 Zb..   

Obvinený poukázal dňa XXXXX na účet Okresnej prokuratúry v Žiline č. XXXXX, vedenom v štátnej pokladnici, sumu 160,-Eur.
V rámci zmieru uzatvoreného medzi obvineným a poškodenou zo dňa XXXXX bola určená ako adresát peňažnej sumy určenej na všeobecne prospešné účely XXXXX Výška peňažnej sumy určenej na verejnoprospešné účely bola stanovená obvinenému na 160,-Eur.  Z uvedenej sumy 50 %, t.j. 80,-Eur patrí štátu na peňažnú pomoc poškodeným podľa osobitného zákona a 50%, t.j. 80,-Eur patrí XXXXX, pričom uvedená suma bude bezodkladne poukázaná na účet vedený vXXXXX banke, a.s., XXXXX.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, na ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené pochybnosti o slobodnosti, vážnosti a určitosti tohto vyhlásenia, zložil na účet prokuratúry peňažnú sumu určenú konkrétnemu adresátovi na všeobecne prospešné účely a  táto suma nie je zrejme neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru  akou  bol dotknutý verejný záujem, na osobu obvineného a na jeho osobné a majetkové pomery možno prijať záver, že rozhodnutie o schválení zmieru je nielen dostačujúce, ale aj odôvodnené. Naviac je potrebné poukázať na skutočnosť, že sám obvinený, ako i poškodená, udelili súhlas k takémuto rozhodnutiu prokurátora.

	Na základe uvedeného som rozhodla tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Mária Zajacová
prokurátorka